stanford-oval/wikipedia huggingface dataset:
ยุทธการสลัดนอ
รายชื่อนักแสดงและการสร้าง

| ปี | พ> ศ. 2560 |
| --- | --- |
สถานีออกอากาศ: ช่องเวิร์คพอยท์
ผู้สร้าง: บริษัท มอนทาจ เอ็นเตอร์เทนเม้นท์ จำกัด
ผู้กำกับการแสดง: วราธร สิริพรรณ
บทโทรทัศน์: เผด็จ อ่อนละฮุง พิมพ์บุญญา ธนรัชรวงศ์
วันเวลาออกอากาศ: วันจันทร์–อังคาร เวลา 22.00 – 23.00 น.
อิศรา (เล็ก): กรรณ สวัสดิวัตน์ ณ อยุธยา
บัววารี (บัว): ศกลรัตน์ วรอุไร
เจ้าคุณ: ฐานัฐพ์ โล่ห์คุณสมบัติ
โรสริน ศิริวรรณวราพร (โรส): มิณฑิตา วัฒนกุล
ภูธร: ณัฐชา จันทพันธ์
มารีญา: ณัฏฐธิดา ดำรงวิเศษพาณิชย์
วันชัย: กิจเกษม แมคแฟดเดน
ริสา: ไอรดา ศิริวุฒิ
แบมแบม: ปรัชญานันท์ สุวรรณมณี
ชิดชมัย: อรอานิญช์ พีรชาขจรพัฒน์
จิรายุ (เต้): ณภัทร โชคจินดาชัย
เสี่ยอนุวัฒน์ (เอิร์ธ) (พ่อของเจ้าคุณ): โอลิเวอร์ พูพาร์ท
ราชิต: บรมวุฒิ หิรัณยัษฐิติ
กุมภ์: พงศพัศ ทินราช
อิสระ (ใหญ่): ภัทรภณ โตอุ่น
ลูกหนู: ธิติวัฒน์ ลิ้มพิมพ์เพราะ
วนิดา (แม่ของอิศรา): ดวงใจ หทัยกาญจน์
เอกภพ (พ่อของริสา): อภินันท์ ประเสริฐวัฒนกุล
ปุราณี: ศิรภัสรา สินตระการผล
นักแสดงรับเชิญ
(พ่อของบัววารี): 
(แม่ของบัววารี): นัฏฐา ลอยด์
สารวัตร: ปัญญากร ศรมยุรา
ไอรีน: 
คม (แฟนเก่าของมารีญา): 
เอกณรงค์ (พ่อของอิศรา): 
เจ้าของโรงแรมคู่แข่งกับโรงแรมของโรสริน: นิธิโรจน์ สิมะกำธรณ์
แอนนา นิคมรัตน์ (แฟนเก่าของอิสระ): 
: ตฤณ ภู่รุ่งเรือง
พุฒิ (พี่ชายของบัววารี (บัว)): ธนเวทย์ สิริวัฒน์ธนกุล
เพลงประกอบละคร

เพลง ร้ายให้โลกจำ (Flirt) - คำร้อง : อัจฉริยา ดุลยไพบูลย์ - Music Producer / ทำนอง / เรียบเรียง : BOTCASH - ขับร้องโดย : หน้ากากดอกไม้ (เพลงเปิดเรื่อง-เพลงปิดเรื่อง)
การตอบรับ > เรตติ้ง

การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 3 กรกฎาคม พ.ศ. 2560 – 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 3 กรกฎาคม พ.ศ. 2560 | 1.0 |
| 2 | 4 กรกฎาคม พ.ศ. 2560 | 0.8 |
| 3 | 10 กรกฎาคม พ.ศ. 2560 | 0.7 |
| 4 | 11 กรกฎาคม พ.ศ. 2560 | 1.1 |
| 5 | 17 กรกฎาคม พ.ศ. 2560 | 0.7 |
| 6 | 18 กรกฎาคม พ.ศ. 2560 | 0.6 |
| 7 | 24 กรกฎาคม พ.ศ. 2560 | 0.6 |
| 8 | 25 กรกฎาคม พ.ศ. 2560 | 0.7 |
| 9 | 31 กรกฎาคม พ.ศ. 2560 | 0.6 |
| 10 | 1 สิงหาคม พ.ศ. 2560 | 0.8 |
| 11 | 7 สิงหาคม พ.ศ. 2560 | 0.6 |
| 12 | 8 สิงหาคม พ.ศ. 2560 | 0.7 |
| 13 | 14 สิงหาคม พ.ศ. 2560 | 0.6 |
| 14 | 15 สิงหาคม พ.ศ. 2560 | 0.5 |
| 15 | 21 สิงหาคม พ.ศ. 2560 | 0.5 |
| 16 | 22 สิงหาคม พ.ศ. 2560 | 0.8 |
| 17 | 28 สิงหาคม พ.ศ. 2560 | 0.5 |
| 18 | 29 สิงหาคม พ.ศ. 2560 | 0.5 |
| 19 | 4 กันยายน พ.ศ. 2560 | 0.5 |
| 20 | 5 กันยายน พ.ศ. 2560 | 0.7 |
| 21 | 11 กันยายน พ.ศ. 2560 | 0.5 |
| 22 | 12 กันยายน พ.ศ. 2560 | 0.7 |
| 23 | 18 กันยายน พ.ศ. 2560 | 0.6 |
| 24 (ตอนจบ) | 19 กันยายน พ.ศ. 2560 | 0.6 |
แหล่งข้อมูลอื่น

ยุทธการสลัดนอ ที่สยามโซน
เรื่องย่อละคร ยุทธการสลัดนอ (กระปุกดอตคอม)
เรื่องย่อละคร ยุทธการสลัดนอ (Manager Online) เก็บถาวร 2017-08-04 ที่ เวย์แบ็กแมชชีน
จิน เชาฉฺวิน

จิน เชาฉฺวิน (จีน: 金超群; พินอิน: Jīn Chāoqún; เกิด 26 พฤศจิกายน ค.ศ. 1951) เป็นนักแสดงชาวไต้หวัน  ที่ได้รับรางวัล Golden Bell Award ซึ่งมีชื่อเสียงในภูมิภาคเอเชียตะวันออกและเอเชียตะวันออกเฉียงใต้ จากการแสดงเป็น เปาบุ้นจิ้น ข้าราชการจีนโบราณ ในละครโทรทัศน์เรื่อง เปาบุ้นจิ้น ในปี 1993 ในปี 2012 เขาได้แสดงเป็น เปาบุ้นจิ้น ในละครโทรทัศน์มากกว่า 700 ตอนที่ผลิตในไต้หวันฮ่องกงจีนแผ่นดินใหญ่และสิงคโปร์ ในปี 1997 เขาให้ทุนสร้าง "Chao-chun Film Studio" ในเมืองชิงเต่า ประเทศจีน เพื่อถ่ายทำละครโทรทัศน์เกี่ยวกับเปาบุ้นจิ้น
ผลงานการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| ค.ศ. 1979 | The Fate (索命三娘) |  |  |
| ค.ศ. 1994 | Family Affairs (清官難審) |  |  |
| ค.ศ. 1995 | No Justice for All (真相) |  |  |
| ค.ศ. 2005 | A Game of Cat and Mouse (包青天之五鼠鬥御貓) | เปา เจิ่ง | also ผู้เขียนบทภาพยนตร์ |
ผลงานการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| ค.ศ. 1986 | Imperial Consort Yang (楊貴妃) | Gao Lishi |  |
| ค.ศ. 1988 | Eight Thousand Li of Cloud and Moon (八千里路雲和月) | ฉินฮุ่ย |  |
| ค.ศ. 1989 | A Courageous Clan: Mu Kuei-ying (一門英烈穆桂英) | Kou Zhun |  |
| ค.ศ. 1988 | Ba Qian Li Lu Yun He Yue (八千里路雲和月) | ฉินฮุ่ย |  |
| ค.ศ. 1993 | เปาบุ้นจิ้น (包青天) | เปา เจิ่ง | ชนะ—รางวัลตุ๊กตาทอง สาขานักแสดงนำชายยอดเยี่ยม |
| ค.ศ. 1994 | เทพเจ้าจงขุย (天師鍾馗) | จง ขุย & เปา เจิ่ง |  |
| ค.ศ. 1994 | เปาบุ้นจิ้น ขุนศึกตระกูลหยาง (碧血青天楊家將) | เปา เจิ่ง |  |
| ค.ศ. 1995 | เปาบุ้นจิ้น ฉบับ เอทีวี (新包青天) | เปา เจิ่ง |  |
| ค.ศ. 1995 | เทพเจ้าจงขุย ตอน ลูกแก้วมังกร (天師鍾馗II) | จงขุย & เปา เจิ่ง |  |
| ค.ศ. 1998 | Thunderstorm Rider (霹靂菩薩) | Monk Stone |  |
| ค.ศ. 2001 | เปาบุ้นจิ้น ภาค ออกล้างมลทินทั่วหล้า Return of Judge Bao (包公出巡) | เปา เจิ่ง | also co-ผู้อำนวยการสร้างซีรีส์ |
| ค.ศ. 2003 | เปาบุ้นจิ้น ภาค คดีพิสดาร(คดีปริศนา) Mysterious Cases of Judge Bao  (包公奇案) | เปา เจิ่ง |  |
| ค.ศ. 2007 | เปาบุ้นจิ้น ตอน หนูขนทอง Legends of Bai Yutang  (包青天之白玉堂傳奇) | เปา เจิ่ง |  |
| ค.ศ. 2008 | เปาบุ้นจิ้น เทพผู้ทรงธรรม (包青天) | เปา เจิ่ง | ร่วมเขียนบทภาพยนตร์ |
| ค.ศ. 2010 | เปาบุ้นจิ้น 7 ผู้กล้า 5 ผู้ทรงธรรม (包青天之七俠五義) | เปา เจิ่ง | ร่วมผลิตภาพยนตร์ |
| ค.ศ. 2011 | เปาบุ้นจิ้น หัวใจคุณธรรม (包青天之碧血丹心) | เปา เจิ่ง | ร่วมผลิตภาพยนตร์ |
| ค.ศ. 2012 | เปาบุ้นจิ้น เปิดตำนานศาลไคฟง (包青天之開封奇案) | เปา เจิ่ง | ร่วมผลิตภาพยนตร์ |
แหล่งข้อมูลอื่น

จิน เชาฉฺวิน ที่อินเทอร์เน็ตมูวีเดตาเบส
จิน เชาฉฺวิน ที่ฮ่องกงมูวีเดตาเบส
เมอร์คิวรีเรเคิดส์

| Mercury Records |
| --- | --- |

บริษัทแม่: ยูนิเวอร์แซลมิวสิกกรุป
ก่อตั้ง: 1945; 80 ปีที่แล้ว (1945)
ผู้ก่อตั้ง: Irving Green Berle Adams Arthur Talmadge Ray Greenberg
สถานะ: ดำเนินการอยู่
จัดจำหน่าย: รีพลับลิก (สหรัฐ) อีเอ็มไอ (สหราชอาณาจักร, ญี่ปุ่น) ไอแลนด์เดฟแจม/บาร์เคลย์ (ฝรั่งเศส) ไอแลนด์ (pre-2014 catalog)
แนวเพลง: หลายแนว
ประเทศต้นกำเนิด: สหรัฐ
ที่ตั้ง: ชิคาโก, รัฐอิลลินอย, สหรัฐ (1945–1980) นครนิวยอร์ก, รัฐนิวยอร์ก, สหรัฐ (1980–ปัจจุบัน)
เว็บไซต์: www.mercuryrecords.com www.mercurykx.com
เมอร์คิวรีเรเคิดส์ (อังกฤษ: Mercury Records) เป็นค่ายเพลงอเมริกันที่ยูนิเวอร์แซลมิวสิกกรุปเป็นเจ้าของ ได้รับความสำเร็จอย่างมากในฐานะการดำเนินการแบบอิสระในช่วงคริสต์ทศวรรษ  1940 และ1950 สแมชเรเคิดส์และฟอนทานาเรเคิดส์เป็นค่ายเพลงย่อยของเมอร์คิวรี ค่ายเมอร์คิวรีออกอัลบั้มร็อก  โซล ฟังก์ ริทึมแอนด์บลูส์ ดูวอป บลูส์ ป็อป ร็อกแอนด์โรล และแจ๊ส ในสหรัฐอเมริกาค่ายดำเนินการผ่าน รีพับลิกเรเคิดส์ ส่วนในสหราชอาณาจักร และญี่ปุ่น (ในชื่อ Mercury Tokyo ในประเทศหลัง) จัดจำหน่ายโดยอีเอ็มไอเรเคิดส์
นับตั้งแต่การแยกค่ายอย่าง ไอแลนด์เรเคิดส์, โมทาวน์, เมอร์คิวรีเรเคิดส์ และเดฟแจมเรเคิดดิงส์ เมื่อแยกตัวออกจากกันและรวมเป็นดิไอแลนด์เดฟแจมมิวสิกกรุป เมอร์คิวรีเรเคิดส์ก็อยู่ภายใต้สังกัดไอแลนด์เรเคิดส์ แม้ว่าผลงานเก่า ๆ ของบริษัทจะยังคงเป็นของ ดิไอแลนด์เดฟแจมมิวสิกกรุป (ปัจจุบันคือ ไอแลนด์เรเคิดส์) ก็ตาม
ธี่หยด

| ธี่หยด |
| --- | --- |
ใบปิดภาพยนตร์
กำกับ: ทวีวัฒน์ วันทา
บทภาพยนตร์: สรรัตน์ จิรบวรวิสุทธิ์ ธรรมณันน์ จุฬาบริรักษ์
สร้างจาก: ธี่หยด...แว่วเสียงครวญคลั่ง โดย กฤตานนท์
อำนวยการสร้าง: ณฤทธิ์ ยุวบูรณ์
นักแสดงนำ:   ณเดชน์ คูกิมิยะ  เดนิส เจลีลชา คัปปุน  รัตนวดี วงศ์ทอง  กาจบัณฑิต ใจดี  พีระกฤตย์ พชรบุณยเกียรติ  ณัฐชา นีน่า เจสซิกา พาโดวัน  อริศรา วงษ์ชาลี  ปรเมศร์ น้อยอ่ำ 
ดนตรีประกอบ: เทิดศักดิ์ จันทร์ปาน
เพลงประกอบ: ธี่เดินทางกลับมา – กานต์ เดอะพาร์กินสัน โปรดเถิดดวงใจ – ทูล ทองใจ
บริษัทผู้สร้าง: เมเจอร์ จอยน์ ฟิล์ม และ บีอีซีเวิลด์ โดย  บีอีซีเวิลด์ และ เอ็ม สตูดิโอ  
ผู้จัดจำหน่าย: เอ็ม พิคเจอร์ส
วันฉาย: 26 ตุลาคม 2566 (2566-10-26)
ความยาว: 121 นาที
ประเทศ: ไทย
ภาษา: ไทย
ทุนสร้าง: 100 ล้านบาท
ทำเงิน: 198.7 ล้านบาท  (กรุงเทพฯ ปริมณฑล และเชียงใหม่)   502 ล้านบาท  (ทั่วประเทศ)
ต่อจากนี้: ธี่หยด 2
ธี่หยด (อังกฤษ: Death Whisperer; Tee Yod) เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2566 กำกับโดย ทวีวัฒน์ วันทา นำแสดงโดย ณเดชน์ คูกิมิยะ, เดนิส เจลีลชา คัปปุน, รัตนวดี วงศ์ทอง, กาจบัณฑิต ใจดี, พีระกฤตย์ พชรบุณยเกียรติ, ณัฐชา นีน่า เจสซิกา พาโดวัน, อริศรา วงษ์ชาลี และ ปรเมศร์ น้อยอ่ำ ภาพยนตร์เรื่องนี้ดัดแปลงจากนวนิยายชื่อ ธี่หยด...แว่วเสียงครวญคลั่ง ของกฤตานนท์ สร้างโดย เมเจอร์ จอยน์ ฟิล์ม และ บีอีซีเวิลด์ อันเป็นกิจการร่วมค้าของ บีอีซีเวิลด์ (ช่อง 3)​ และ เอ็ม สตูดิโอ โดยเป็นภาพยนตร์ไทยเรื่องแรกที่ถูกถ่ายทำเพื่อเข้าฉายในระบบไอแมกซ์ทั้งระบบ ภาพยนตร์เรื่องนี้สร้างจากเหตุการณ์ที่เกิดขึ้นใน พ.ศ. 2515 ที่เด็กสาวในหมู่บ้านห่างไกลในอำเภอด่านมะขามเตี้ย จังหวัดกาญจนบุรีที่เสียชีวิตอย่างเป็นปริศนา
ภาพยนตร์นั้นประสบความสำเร็จอย่างมากในการเข้าฉายในประเทศไทย ได้รับการประกาศสร้างเป็นจักรวาลภาพยนตร์ธี่หยด โดยจะเริ่มที่ ธี่หยด 2 ภาคต่อโดยตรงของภาพยนตร์ และภาคต่อแยกของตัวละครยักษ์ในอนาคต
เรื่องย่อ

พ.ศ. 2515 เกิดเหตุเด็กสาวในหมู่บ้านห่างไกลในจังหวัดกาญจนบุรีเสียชีวิตอย่างเป็นปริศนา เมื่อได้ยินเสียงชวนขนหัวลุก “ธี่หยด… ธี่หยด…” ในยามราตรี หลังจากยักษ์ปลดประจำการเขาได้รับโทรเลขด่วนจากประพันธ์ นายทหารที่สนิทผู้ซึ่งได้รับคำสั่งจาก บุญเย็น ผู้เป็นมารดาว่าให้รีบกลับมาบ้าน หลังจากที่มีข่าวเด็กสาวตายอย่างน่าสยดสยองแพร่สะพัดไปอย่างรวดเร็ว หยาดสัมผัสได้ถึงภัยเร้นลับที่คืบคลานเข้ามาในหมู่บ้าน และแย้มน้องสาวของเธอเริ่มมีอาการแปลก ๆ หลังจากเจอหญิงชุดดำลึกลับระหว่างกลับจากโรงเรียน อาการของแย้มทรุดลงเรื่อย ๆ พร้อมท่าทีประหลาดอย่างหาคำตอบไม่ได้ ทุกคืนแย้มจะตื่นขึ้นและหันมามองยี่ หยาดพยายามจับผิดแย้มว่าเป็นอะไร แต่ทุกครั้งที่ได้ยินเสียงธี่หยดหยาดก็จะสลบลงไปและไม่รู้สึกอะไรเลยจนถึงเช้า
ยักษ์ ยศ และยอด พี่ชายทั้งสามคนเริ่มสังเกตเห็นถึงอาการผิดปกติของแย้ม และพยายามจะร่วมจับผิดด้วย คืนหนึ่งยักษ์ตัดสินใจนั่งเฝ้าทั้งคืนจนได้เริ่มได้ยินเสียงธี่หยด ยักษ์กำลังจะสลบลงแต่เขาเอามือไปอิงไฟให้รู้สึกตื่น ทันใดนั้นยักษ์จึงหยิบปืนไล่ยิงผีไปทั่วไร่ ทุกคนตกใจกับปฏิกิริยาของยักษ์ และมุ่งหาคำตอบว่าแย้มหายไปไหน จนกระทั่งยศและยอดเจอแย้มนอนสลบอยู่ใกล้กอไผ่ ทั้งสองจึงรีบนำแย้มกลับมาบ้านพร้อมกับให้นอนพักรักษาตัว วันต่อมาประพันธ์นำหมอผีเข้ามาที่บ้าน หมอผีที่เห็นอาการของแย้มก็รู้ได้ทันทีว่าผีที่เข้าสิงแย้มเป็นผีที่เล่นกับจิตใจคน และมันตั้งใจยึดร่างของแย้มเพราะเป็นร่างที่มีพลังทิพย์สูง หรือก็คือร่างที่เจ้าของร่างเคยเกือบเสียชีวิตมาแล้วแต่รอดฟื้นกลับมาได้ บุญเย็นจึงรู้ทันทีว่าที่แย้มตกเป็นเป้าหมาย เพราะตอนเด็กแย้มเคยเป็นไข้มาลาเรียและเกือบเอาชีวิตไม่รอด หมอผีจึงไล่หาต้นตอของเหม็นในบ้านจนไปเจอเข้ากับกอไผ่ที่เฮียฮั่งผู้เป็นบิดารักมาก หมอผีสั่งให้โค่นกอไผ่ทิ้งและก็ได้พบกับของเหม็นที่ผีได้มาคายทิ้งไว้ หมอผีจึงสั่งให้ยักษ์เผาของพวกนี้ทั้งหมด เมื่อสิ้นฤทธิ์ไฟ แย้มจึงสลบลงแต่ยังอยู่ในอาการโคม่า หมอผีจึงได้สั่งให้รีบพาตัวแย้มไปยังโรงพยาบาลให้เร็วที่สุด แต่คนขับรถต้องเป็นคนจิตแข็ง ยักษ์จึงต้องรับหน้าที่ขับรถพาแย้มไปส่งโรงพยาบาลให้ไวที่สุด ก่อนที่ผีจะตามมาทวงร่างแย้มคืน
ระหว่างทางแย้มกลับถูกผีชุดดำสิงเข้าอีกครั้ง คราวนี้ผีชุดดำร่ายมนต์ตั้งใจให้ยักษ์หลับในเพื่อที่จะได้ขับรถชนจนเสียหลัก ผีชุดดำจึงเผยว่าใจจริงเธอไม่ได้ตั้งใจเอาร่างแย้ม แต่ตั้งใจเอาร่างน้องคนเล็กซึ่งก็คือยี่มากกว่า แต่เพราะเล่นกับแย้มแล้วสนุก มันจึงเลือกที่จะยึดร่างแย้มไปเป็นตัวตายตัวแทนของยายช่วยแทนยี่ ยักษ์เห็นท่าไม่ดีเลยตัดสินใจเอามีดแทงแขนแย้มให้เลือดออก พริบตาที่มีดแทงลงที่แขนของแย้ม ผีชุดดำก็ร้องให้อย่างบ้าคลั่งก่อนหลุดออกจากร่างแย้ม บัดนี้ผีชุดดำไม่สามารถยึดร่างแย้มได้อีกต่อไป เพราะร่างแย้มสิ้นซึ่งพลังทิพย์แล้ว ยักษ์จึงได้โอกาส เอาปืนที่ใส่กระสุนอาคมยิงใส่ผีชุดดำจนสลายไป
ยักษ์พาแย้มมาส่งที่โรงพยาบาลได้สำเร็จ อาการของแย้มดีขึ้นตามลำดับ ครอบครัวดีใจที่ได้แย้มคนเดิมกลับมา และหวังว่าเรื่องร้ายๆ ทั้งหมดจะจบลง แต่แล้วในคืนวันที่หมอกำลังจะให้แย้มออกจากโรงพยาบาล หยาดกลับได้ยินเสียงธี่หยดขึ้นมาอีกครั้ง แย้มลุกขึ้นนั่ง พร้อมถอนฟันฝากหยาดไว้หนึ่งซี่ และบอกว่าบัดนี้หมดเวลาของเธอแล้ว หยาดตกใจเล็กน้อยกับคำพูดของแย้ม เพราะนั่นทำให้เธอรู้ทันทีว่าที่นั่งอยู่ข้างหน้าคือผีชุดดำที่กำลังมาบอกลาหยาด สิ้นคำพูดแย้มก็ล้มลงและชักดิ้นชักงอก่อนเสียชีวิตไปในที่สุด
หลังงานศพของแย้มจบลง ยักษ์เดินทางกลับไปยังจุดเริ่มต้นของทุกสิ่ง เขาใช้ขวานที่เตรียมมาด้วย ฟาดลงไปที่ศาลเพียงตาแบบไม่มีการลังเล และจุดไฟเผาไปพร้อมกัน ยักษ์ได้แต่หวังแค่ว่า ผีชุดดำจะหายไปกับสิ่งที่เขาทำตอนนี้ ถ้าไม่เช่นนั้น เขาต้องเป็นฝ่ายไล่ล่าผีนั่นจนกว่าจะตายไปข้างหนึ่ง
งานสร้างและเบื้องหลัง

ธี่หยด สร้างจากเรื่องสยองขวัญที่โพสต์บนพันทิป เมื่อปลายเดือนพฤษภาคม 2558 ซึ่งมีความคิดเห็นมากกว่า 2,000 ความเห็น และส่งต่อกว่า 130,000 ครั้ง เรื่องนี้ถูกเขียนใหม่เป็นนวนิยายที่ออกในปี 2560 โดยผู้เขียนคนเดียวกัน เพียงไม่กี่เดือนก่อนที่หนังจะเข้าฉายก็มีการเล่าอีกครั้งในรายการ The Ghost Radio รายการผียอดนิยมบนโลกออนไลน์ กฤตนนท์ ผู้เขียนอ้างว่าเป็นเรื่องจริงที่เกิดขึ้นกับครอบครัวแม่ของเขาในอดีตตอนที่เธออายุ 15 ปี ในจังหวัดกาญจนบุรี
คำว่า “ธี่หยด” มาจากหญิงสาวลึกลับในชุดดำ ซึ่งยังคงลึกลับทั้งความหมายและที่มาทางภาษา มีคนแนะนำว่าอาจเป็นภาษามอญ อย่างไรก็ตาม ดร.องค์ บรรจุน ผู้เชี่ยวชาญด้านศิลปะและวัฒนธรรมมอญกล่าวว่าคำนี้ไม่มีความหมาย นอกจากนี้ตัวเขาเองไม่เคยได้ยินคำนี้มาก่อนและหากมีคำใดที่มีการออกเสียงใกล้เคียงที่สุด ออกเสียงว่า แตะ โหยด แปลว่า ยักเอว
ทวีวัฒน์ วันทา ผู้กำกับยอมรับว่าเขาเอาสไตล์การหลอกหลอนมาจากเรื่อง ผีอมตะ (1981) เป็นผีที่หัวเราะเยาะคนดูและมีวิธีหลอกหลอนคนอย่างบ้าคลั่ง
ภาพยนตร์เรื่องนี้จัดพิธีบวงสรวงที่สตูดิโอช่อง 3 หนองแขม เมื่อวันจันทร์ที่ 24 เมษายน 2566 และเริ่มถ่ายทำคิวแรกในวันพุธที่ 26 เมษายน ก่อนที่วันที่ 9 สิงหาคม 2566 ทางทีมผู้สร้างได้เผยแพร่โปสเตอร์ของภาพยนตร์ออกมาให้ชมกัน ในวันพุธที่ 6 กันยายน 2566 มีการปล่อยทีเซอร์แรกให้ชมและเปิดเผยรายชื่อนักแสดงอย่างเป็นทางการ
ต่อมาในวันจันทร์ที่ 25 กันยายน 2566 เมเจอร์ ซีนีเพล็กซ์ และ ไอแมกซ์ คอร์ปอเรชั่น ร่วมกับ เมเจอร์ จอยน์ ฟิล์ม ร่วมกันประกาศเปิดตัวภาพยนตร์ที่จะเข้าฉายในระบบไอแมกซ์ อย่างเป็นทางการ ภาพยนตร์เรื่องนี้ถ่ายทำโดยใช้กล้องเฉพาะที่ได้รับการรับรองจากไอแมกซ์ และส่งไปรีมาสเตอร์ด้วยเทคโนโลยี IMAX DMR เป็นภาพยนตร์ไทยเรื่องแรกที่เข้าฉายในโรงภาพยนตร์ไอแมกซ์ และกรุงศรีไอแมกซ์ ทั้ง 7 สาขาอย่างเป็นทางการในประเทศไทย
ต่อมาในวันพฤหัสบดีที่ 28 กันยายน 2566 ช่อง 3 และ เอ็ม สตูดิโอ ได้จัดพิธีบวงสรวงและแถลงข่าวเปิดตัวภาพยนตร์ ณ ลานหน้าอาคารมาลีนนท์ทาวเวอร์ (ช่อง 3)
การเข้าฉายและกระแสตอบรับ

งานกาล่ารอบปฐมทัศน์สำหรับเรื่อง ธี่หยด จัดขึ้นเมื่อวันที่ 24 ตุลาคม 2566 ก่อนฉายทั่วประเทศ 2 วัน ที่ Infinity Hall ชั้น 5 สยามพารากอน โดยมีนักแสดงและทีมงานเข้าร่วมงานกันพร้อมเพรียง ภายในงานแม่ของกฤตนนท์ (หยาดในภาพยนตร์) เจ้าของเรื่องก็มาร่วมงานด้วย
เข้าฉายวันแรกวันพฤหัสบดีที่ 26 ตุลาคม 2566 กวาดรายได้ 39 ล้านบาท ขึ้นแท่นหนังไทยที่ทำรายได้เปิดตัวสูงสุดแห่งปี ก่อนจะทำรายได้ 100 ล้านบาทภายใน 3 วัน และหลังเข้าฉายได้เพียง 5 วัน ก็ทำรายได้ไปแล้ว 300 ล้านบาท ขึ้นแท่นหนังไทยทำรายได้เร็วที่สุดแห่งปี ภาพยนตร์เรื่องนี้เข้าฉายในสิงคโปร์เมื่อวันที่ 14 ธันวาคมโดยมี Golden Village และ Killermud Films เป็นผู้จัดจำหน่ายภาพยนตร์ และยังเข้าฉายในมาเลเซียและบรูไนโดย mm2 Entertainment และ Shanghai Pictures เมื่อวันที่ 4 มกราคม 2567 และในฟิลิปปินส์โดย Pioneer Films เมื่อวันที่ 21 กุมภาพันธ์ ต่อมาสร้างสถิติเป็นภาพยนตร์ไทยที่ทำรายได้สูงสุดตลอดกาลอันดับที่ 9 ในกรุงเทพ ปริมณฑล และเชียงใหม่
หลังจากที่หนังเข้าฉายได้ประมาณหนึ่งเดือนและทำเงินได้มากมาย ทางช่อง 3 และเมเจอร์จอยน์ฟิล์มเจ้าของลิขสิทธิ์จึงจัดโปรโมชั่นลดราคาตั๋วเหลือเพียง 69 บาท และในระบบไอแมกซ์ เหลือเพียง 99 บาทเท่านั้น
ในสิงคโปร์ ภาพยนตร์เรื่องนี้ได้รับคำวิจารณ์ที่หลากหลาย เชอร์ลีน อึ้ง จาก The New Paper เขียนว่า "ภาพยนตร์มีจังหวะที่ดีผสมผสานการเล่าเรื่องที่น่าสนใจและตัวละครที่น่าจดจำ" ในขณะที่ Douglas Tseng จาก 8 Days เปรียบเทียบภาพยนตร์เรื่องนี้กับภาพยนตร์สยองขวัญเรื่องอื่น ๆ ที่ออกฉายในสิงคโปร์
วันที่ 10 เมษายน 2567 ภาพยนตร์เรื่องธี่หยดได้นำมาลงในรูปแบบดิจิตอลสตรีมมิ่งโดยรับชมผ่านทางเน็ตฟลิกซ์
นักแสดง

| นักแสดง | รับบท |
| --- | --- |
ณเดชน์ คูกิมิยะ: ยักษ์
เดนิส เจลีลชา คัปปุน: หยาด
รัตนวดี วงศ์ทอง: แย้ม
กาจบัณฑิต ใจดี: ยศ
พีระกฤตย์ พชรบุณยเกียรติ: ยอด
ณัฐชา นีน่า เจสซิกา พาโดวัน: ยี่
อริศรา วงษ์ชาลี: บุญเย็น (แม่)
ปรเมศร์ น้อยอ่ำ: เฮียฮั่ง (พ่อ)​
องอาจ เจียมเจริญพรกุล: จ่าปพันธ์
พอเจตน์ แก่นเพชร: ลุงพุฒิ
มานิตา ชอบชื่น: ผีชุดดำ
จำปา แสนพรม: ยายช่วย
ภาคต่อ

บทความหลัก: ธี่หยด 2
ในการให้สัมภาษณ์กับรายการโหนกระแส ทวีวัฒน์ วันทา บอกว่าภาคต่อมีความเป็นไปได้มาก นอกจากนี้ตัวหนังเองก็ดูเหมือนจะสื่อความหมายเดียวกัน ฉากจบแสดงให้เห็นว่ายักษ์บุกเข้ามาทำลายศาลพระภูมิที่พังทลายและต้นไม้ใหญ่ซึ่งเป็นที่อยู่อาศัยของผู้หญิงชุดดำ ก่อนจะพูดปิดท้ายว่า “มึงกับกูต้องได้เจอกันอีกแน่ ๆ” พร้อมกับเห็นผู้หญิงชุดดำด้วยดวงตาทั้งสองข้างของเขาเอง
ในวันที่ 31 มกราคม 2567 ณเดชน์ คูกิมิยะ ผู้รับบท ยักษ์ ได้ให้สัมภาษณ์ภายในงานอีเว้นท์ว่า ธี่หยด ภาค 2 ได้เตรียมเปิดกล้องถ่ายทำภายในเดือนมีนาคม โดยณเดชน์ได้กล่าวเพิ่มเติมอีกว่าเขาได้เข้าไปพูดคุยกับ แป๊ป ณฤทธิ์ ยุวบูรณ์ โปรดิวเซอร์และ คุ้ย ทวีวัฒน์ วันทา ผู้กำกับภาพยนตร์ เมื่อช่วงปลายปีที่แล้วหลังจากที่ภาพยนตร์ภาคแรกประสบความสำเร็จว่าอยากจะทำภาคสองต่อ เพราะคิดว่าคนดู บางคนก็รู้สึกหมั่นไส้อีผีชุดดำ อยากจะรู้ว่าเมื่อไหร่จะได้ล้างแค้นและเป็นใครมาจากไหนเดี๋ยวภาคสองก็คงจะมีเล่าตรงนี้ และก็จะมีเข้าไปคุยกับผู้ใหญ่ ถึงดีเทลและเรื่องราวในภาคนี้ต่อ
ในวันที่ 15 กุมภาพันธ์ 2567 ได้มีการบวงสรวงเอาฤกษ์ภาพยนต์ธี่หยด 2 ณ สตูดิโอช่อง 3 หนองแขม ก่อนเริ่มถ่ายทำจริงในต้นเดือนมีนาคม พ.ศ.2567 โดยมีผู้จัด ผู้กำกับ ทีมงานและนักแสดงหลักจากภาคแรกนำโดย ณเดชน์ คูกิมิยะ, เดนิส เจลีลชา คัปปุน, รัตนวดี วงศ์ทอง, กาจบัณฑิต ใจดี และ พีระกฤตย์ พชรบุณยเกียรติ มาร่วมงานครั้งนี้
ภาพยนตร์ ธี่หยด 2 มีกำหนดเข้าฉายวันที่ 10 ตุลาคม 2567
เพลงประกอบภาพยนตร์

เพลงประกอบภาพยนตร์เรื่องธี่หยดมีชื่อว่า "ธี่เดินทางกลับมา" ประพันธ์คำร้องโดยณรงค์วิทย์ เตชะธนะวัฒน์ ส่วนทำนองและการเรียบเรียงเสียงประสานเป็นของปรเมศวร์ เหมือนสนิท โดยได้นิภัทร์ กำจรปรีชา มือกีตาร์และนักร้องนำของวงเดอะพาร์กินสัน เป็นผู้ถ่ายทอด รวมถึงมีการนำบทเพลง โปรดเถิดดวงใจ ของทูล ทองใจ มาใช้ประกอบภาพยนตร์ด้วย เนื่องมาจากอิงตามนวนิยายที่เป็นโครงเรื่อง บุญเย็นผู้เป็นมารดานั้นเป็นแฟนคลับตัวยงของ ทูล ทองใจ และทุกเช้าเธอมักจะเปิดวิทยุเพื่อฟังบทเพลงของทูลโดยเฉพาะ
กันดั้ม (โมบิลสูท)

| RX-78-2 กันดั้ม > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ สำหรับต่อสู้ในระยะประชิด
ความสูง: 18 เมตร
น้ำหนัก: 43.4 ตัน (พื้นฐาน) 60 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1380 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล ซูเปอร์นาปาล์ม ไฮเปอร์บาซูก้า 380 มม. บีมจาเวลิน ลูกตุ้มกันดั้มแฮมเมอร์ ลูกตุ้มไฮเปอร์แฮมเมอร์ โล่
คุณสมบัติพิเศษ: ระบบคอร์บล็อก
นักบินสำคัญ: อามุโร่ เรย์
ด ค ก
RX-78-2 กันดั้ม (ญี่ปุ่น: ガンダム) (อังกฤษ: Gundam) เป็นโมบิลสูทตัวเอกของการ์ตูนญี่ปุ่น อนิเมะซีรีส์โมบิลสูทกันดั้ม ออกแบบโดยคุนิโอะ โอคาวาระ
ลักษณะ

รูปแบบของกันดั้มนั้นนับเป็นลักษณะมาตรฐานของกันดั้มในภาคต่อๆมา กันดั้มมีรูปร่างเหมือนกับมนุษย์ เซนเซอร์ที่ส่วนหัวประกอบด้วยตาสองข้างและกล้องหลักที่อยู่ด้านบน ที่หน้าผากมีเสาอากาศซึ่งเรียกว่า"วีฟิน" (V-fin) ตำแหน่งของปากจะมีรอบบากสองรอยและส่วนคางมีชิ้นส่วนซึ่งดูคล้ายกับเคราหรือลิ้นสีแดง โทนสีของกันดั้มจะเป็นแบบไตรรงค์ โดยส่วนแขนขาและหัวจะเป็นสีขาว ส่วนลำตัวจะใช้สีน้ำเงินเป็นหลักแต่ส่วนท้องด้านข้างจะเป็นสีแดงและที่หน้าอกมีช่องระบายความร้อนกับส่วนที่ใกล้กับคอจะเป็นสีเหลือง มือสองข้างเป็นสีเทาและส่วนเท้าเป็นสีแดง
ในบทดั้งเดิมนั้นโยชิยูกิ โทมิโนะผู้กำกับและเขียนบทได้ระบุว่ากันดั้มมีสีขาวทั้งตัวเพื่อความสมจริง แต่ได้ถูกเปลี่ยนแปลงเพื่อให้ดูสะดุดตากว่าเดิม
เนื้อเรื่อง

กันดั้มเป็นซีรี่ RX-78 ซึ่งเป็นโมบิลสูทรุ่นที่สามที่พัฒนาในโปรเจกต์Vของสหพันธ์โลกเพื่อใช้ต่อสู้กับโมบิลสูทของอาณาจักรซีอ้อน กันดั้มเป็นโมบิลสูททื้เน้นที่การสู้รบในระยะประชิด ใช้โครงสร้างแบบระบบคอร์บล็อกซึ่งใช้ยานขับไล่ FF-X7 คอร์ไฟเตอร์ เป็นห้องควบคุมและสามารถบินหนีออกมาได้ในยามคับขัน กันดั้มยังใช้เกราะโลหะผสมลูน่าไททาเนี่ยมซึ่งมีน้ำหนักเบาและทนทานยิ่งกว่าไททาเนี่ยมมาก บีมเซเบอร์ของกันดั้มสามารถยืดส่วนด้ามออกไปเพื่อใช้เป็นเหมือนทวนได้ อาวุธอื่นๆนอกจากนี้ก็มีไฮเปอร์บาซูก้า 360 มม.และลูกตุ้มสองแบบคือกันดั้มแฮมเมอร์ และไฮเปอร์แฮมเมอร์ซึ่งมีไอพ่นติดไว้เพื่อเพิ่มแรงกระแทก
มีการสร้างกันดั้มขึ้นมาทั้งหมดสามเครื่อง แต่มีเพียงเครื่องเดียวเท่านั้นที่รอดจากการโจมตีของหน่วยรบของซีอ้อนที่ไซด์ 7 ภายใต้การบัญชาการของชาร์ อัซนาเบิ้ล โดยที่พลเรือน อามุโร่ เรย์ ได้เป็นนักบินจากความสามารถในการบังคับกันดั้มในสถานการณ์ฉุกเฉิน ซึ่งในภายหลังนั้น ความสามารถของอามุโร่ได้พัฒนาขึ้นจนระบบของกันดั้มไม่สามารถตามการควบคุมของอามุโร่ได้ทัน สหพันธ์โลกจึงได้เสริมประสิทธิภาพของกันดั้มอีกขั้นโดยเสริมแม็กเน็ตโค้ตติ้ง ซึ่งเป็นการเสริมแม่เหล็กกับชิ้นส่วนต่างๆเพื่อลดการเสียดสีในขณะที่เคลื่อนไหว ทั้งยังติดตั้งระบบคอมพิวเตอร์แบบเรียนรู้ได้(Learning Computer)ซึ่งสามารถตามการควบคุมของอามุโร่ได้ในระดับหนึ่ง สหพันธ์โลกยังได้ใช้ข้อมูลของกันดั้มเป็นพื้นฐานในการพัฒนาโมบิลสูทรุ่นผลิตจำนวนมากแบบแรกนั่นคือ RGM-79 จิม
กันดั้มนับเป็นโมบิลสูทเครื่องเดียวที่มีผลต่อสงครามหนึ่งปีอย่างมากที่สุด ขณะที่ซีอ้อนทุ่มกำลังในการกำจัดกันดั้ม นำมาซึ่งการสูญเสียนักบินมือดีและยุทโธปกรณ์ไปอย่างมาก สหพันธ์โลกก็มีเวลาพอที่จะผลิตจิมเป็นจำนวนมากพอที่จะใช้เป็นกำลังหลักในการสู้รบได้ กันดั้มถูกทำลายในการต่อสู้กับ MSN-02 ซีอองก์ที่อบาโอกูในวันสุดท้ายของสงครามหนึ่งปี ซึ่งชื่อเสียงของกันดั้มนี้ทำให้โมบิลสูทที่พัฒนาขึ้นในภายหลังหลายๆรุ่นได้ใช้รูปแบบภายนอกและตั้งชื่อตามกันดั้ม
กันดั้มอเล็กซ์

| RX-78NT-1 กันดั้มอเล็กซ์ > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับนิวไทป์
ความสูง: 18 เมตร
น้ำหนัก: 40 ตัน (พื้นฐาน) 72.5 ตัน (เต็มพิกัด) 90 ตัน (ติดตั้งเกราะโชแบมอาเมอร์)
เกราะ: โลหะผสมลูนาไททาเนียม
กำลังเครื่อง: 1420 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล ปืนกลแก็ตลิ่ง 90 มม. โล่ เกราะโชแบมอาเมอร์
นักบินสำคัญ: คริสติน่า แม็กเคนซี
ด ค ก
โมบิลสูทที่สร้างขึ้นมาสำหรับให้นิวไทป์ใช้งานโดยเฉพาะ โดยเสริมสมรรถนะของเครื่องให้สามารถตามการบังคับของนิวไทป์ได้ โดยมีจุดประสงค์ให้อามุโร่ เรย์ใช้แทนกันดั้มที่ไม่สามารถตอบสนองต่อการควบคุมได้เต็มที่ ชื่ออเล็กซ์ (ALEX) เป็นตัวย่อมาจาก Armor Layered EXamination
จุดแตกต่างจากกันดั้มก็คือ กันดั้มอเล็กซ์ใช้แม็กเน็ตโค้ตติ้งเสริมในส่วนต่างๆตั้งแต่แรก และเป็นโมบิลสูทเครื่องแรกที่ใช้ห้องนักบินแบบพาโนรามิคที่มองเห็นได้360องศารอบตัว ส่วนด้านอาวุธมีการติดตั้งปืนกลแก็ตลิ่ง90มม.ไว้ที่แขนทั้งสองข้างซึ่งใช้การได้ดีในระยะประชิด กันดั้มอเล็กซ์ยังมีเกราะโชแบมอาร์เมอร์ที่สามารถป้องกันการโจมตีที่รุนแรงได้ด้วย ซึ่งในสภาพนี้จะเรียกว่าRX-78NT-1FA ฟุลอาเมอร์กันดั้มอเล็กซ์
กันดั้มอเล็กซ์ถูกเบอร์นาร์ด ไวส์แมนแห่งหน่วยไซครอปส์ของซีอ้อนสละชีวิตเข้าโจมตีจนได้รับเสียหายอย่างหนัก ทั้งนี้เป็นเพราะนักบินทดสอบคือคริสติน่า แม็กเคนซีเป็นโอลด์ไทป์จึงไม่สามารถควบคุมกันดั้มอเล็กซ์ได้เต็มที่ เนื่องจากสงครามหนึ่งปีจบลงจึงไม่มีการซ่อมแซมกันดั้มอเล็กซ์และโครงการนี้ก็ถูกยกเลิกไป
กันดั้มอเล็กซ์เป็นโมบิลสูทตัวเอกของโอวีเอกันดั้ม 0080 ออกแบบโดยยูทากะ อิซุบุจิ
รูปแบบอื่นๆ > RX-78-1 กันดั้มรุ่นต้นแบบ

รูปแบบดั้งเดิมของกันดั้มซึ่งใช้ทดสอบระบบพื้นฐานและอาวุธในอาณานิคมกลุ่มไซด์7 กันดั้มรุ่นต้นแบบถูกดัดแปลงเป็น RX-78-2 ทั้งหมดในภายหลัง กันดั้มรุ่นต้นแบบเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
รูปแบบอื่นๆ > FA-78-1 ฟุลอาร์เมอร์กันดั้ม

ในช่วงท้ายของสงครามหนึ่งปี สหพันธ์โลกได้พัฒนาเกราะเสริมพลังให้กันดั้ม เรียกว่าFull Strike Weapon System (FSWS) โดยเป็นเกราะที่จะปกคลุมทุกส่วนของกันดั้มและเพิ่มอาวุธหนักอย่างมิสไซล์หรือบีมแคนน่อนลำกล้องแฝด ซึ่งทำให้ฟุลอาเมอร์กันดั้มเป็นMSที่ทนทานและมีพลังทำลายสูง
ทว่า จากการคำนวณแล้วเกราะนี้จะหนักมาก เนื่องจากกันดั้มไม่ได้พัฒนาไว้ให้รองรับเกราะแบบนี้ น้ำหนักที่เพิ่มขึ้นมาจะทำให้ความคล่องแคล่วของกันดั้มลดลงมาก ทั้งยังไม่สามารถใช้บีมเซเบอร์ได้ด้วย เกราะนี้จึงมีแค่ดีไซน์บนกระดาษเท่านั้น ไม่มีการสร้างจริง
ฟุลอาเมอร์กันดั้มเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
รูปแบบอื่นๆ > FA-78-2 เฮฟวี่กันดั้ม

โครงการFSWPนี้จึงพัฒนาต่อมาเป็นFA-78-2 เฮฟวี่กันดั้ม โดยเป็นMSที่สร้างขึ้นมาใหม่ มีอาวุธหลักคือ"เฮฟวี่ลันเชอร์" ที่รวมปืนกลแก็ตลิ่งและมิสไซล์ลันเชอร์สี่ลำกล้องไว้ด้วยกัน เฮฟวี่กันดั้มนั้นมีการสร้างขึ้นมาหนึ่งเครื่อง แต่เนื่องจากอามุโร่ เรย์นั้นทำลายMSของซีอ้อนได้เรื่อยๆ เฮฟวี่กันดั้มจึงเป็นส่วนเกินไป เพราะสิ่งที่เป็นปัญหาของกันดั้มไม่ใช่อาวุธด้อยประสิทธิภาพ แต่เป็นกันดั้มตอบสนองต่อการควบคุมของของอามุโร่ไม่ทันแล้วต่างหาก โครงการนี้จึงถูกยุติและสหพันธ์โลกก็หันไปพัฒนากันดั้มอเล็กซ์แทน อย่างไรก็ตาม มีรายงานว่าพันเอกแดน เบอร์เซิร์กได้ใช้เฮฟวี่กันดั้มในการบุกยึดฐานเพซุนได้ในช่วงหลังสงครามหนึ่งปี
เฮฟวี่กันดั้มเป็นส่วนหนึ่งของดีไซน์ต้นฉบับMS-X ออกแบบโดยคุนิโอะ โอคาวาระ
รูปแบบอื่นๆ > RX-78-3 กันดั้ม จี3

โมบิลสูทที่สร้างจากชิ้นส่วนของ RX-78-2 สองเครื่องที่ถูกทำลายที่ไซด์ 7 และบรรทุกมากับยานชั้นเปกาซัส "ไวท์เบส" เมื่อไวท์เบสมาถึงศูนย์บัญชาการของสหพันธ์โลกที่จาโบร ชิ้นส่วนเหล่านี้ก็ถูกนำมาสร้างใหม่เป็น RX-78-3 กันดั้ม G3 เพื่อใช้เป็นยูนิตทดลองแม็กเน็ตโค้ตติ้ง ก่อนที่จะเอาไปเสริมให้กับกันดั้ม นอกจากโทนสีที่แตกต่างกันแล้วกันดั้ม G3ก็มีคุณสมบัติไม่ต่างจากกันดั้ม กันดั้ม G3 เป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
ในฉบับนิยายของโมบิลสูทกันดั้ม กันดั้ม จี3ได้เป็นโมบิลสูทตัวเอกของเรื่องหลังจากที่กันดั้มถูกทำลายไปแล้ว ซึ่งจี3ในฉบับนิยายจะมีเครื่องกำเนิดพลังงานที่มีกำลังมากกว่าเดิม